Haifa Chemicals

Η Haifa Chemicals Ltd. είναι διεθνής ιδιωτική εταιρεία η οποία ως επί το πλείστον παράγει λιπάσματα για γεωργική χρήση και χημικά προϊόντα για τη βιομηχανία τροφίμων. Η Haifa Chemicals (Haifa) θεωρείται παγκόσμιος πρωτοπόρος στην ανάπτυξη και προμήθεια Προϊόντων Θρέψης Νιτρικού Καλίου και Ειδικών Λιπασμάτων για προηγμένη γεωργική χρήση σε διάφορα κλίματα, καιρικές και εδαφικές συνθήκες. Η Haifa παράγει επίσης Λιπάσματα Ελεγχόμενης Απελευθέρωσης που προορίζονται για γεωργική χρήση, κηπουρική, καλλωπιστικά φυτά και χλοοτάπητες. Τα προϊόντα της  Haifa θεωρούνται εξαιρετικά σημαντικά ενόψει της παγκόσμιας πρόκλησης της επισιτιστικής κρίσης και σε καλλιέργειες υψηλής αξίας όπως αυτές του καπνού, των φρούτων και των λαχανικών. Πολλά από τα λιπάσματα της Haifa μπορεί να χρησιμοποιηθούν ως διάλυμα λιπάσματος που εφαρμόζεται μέσω της στάγδην άρδευσης. Η εν λόγω εφαρμογή αποτελεί την κινητήρια δύναμη της σύγχρονης ζήτησης, τώρα που οι περισσότερες χώρες στρέφονται σε συστήματα ελεγχόμενης άρδευσης που καθιστούν πιο αποτελεσματική τη χρήση του νερού.

Ιστορικό 

Η Haifa ιδρύθηκε το 1967 στο Ισραήλ. Το όνομα της εταιρείας αποτελεί φόρο τιμής στην πόλη της Χάιφα, όπου εγκαταστάθηκε η Haifa Chemicals και όπου βρίσκεται έκτοτε η έδρα της εταιρείας.

Η Haifa ιδρύθηκε ως μια κρατική εταιρεία με σκοπό την ανάπτυξη των φυσικών πόρων ανθρακικού καλίου στη Νεκρά Θάλασσα και την περιοχή του Νεγκέβ. Η βιομηχανική αξία του ανθρακικού καλίου για τις γεωργικές χρήσεις είχε μόλις γίνει γνωστή.

Με καινοτόμες λύσεις όπως ο ψεκασμός φυλλώματος και η παράπλευρη λίπανση, τα υδατοδιαλυτά λιπάσματα και τα λιπάσματα ελεγχόμενης απελευθέρωσης, η Haifa προκάλεσε επανάσταση στη γεωργία και επηρέασε τις γεωργικές τεχνολογίες.

Σήμερα, οι παγκόσμιες δραστηριότητες της Haifa αγκαλιάζουν γεωργικές κοινότητες σε 5 ηπείρους και σε περισσότερες από 100 χώρες. Ο Όμιλος Haifa περιλαμβάνει 12 θυγατρικές εταιρείες σε όλο τον κόσμο. Ο κύκλος εργασιών ανέρχεται σε περίπου 700 εκατομμύρια δολάρια ετησίως (το 2010).

Από το 1989 η Haifa ανήκει στην Trance Resource Inc. (TRI), μια αμερικανική εταιρεία χαρτοφυλακίου που ελέγχεται από τον Όμιλο Trump.

Η επίδραση στη γεωργία 

Το ανθρακικό κάλιο, μαζί με το άζωτο και τον φώσφορο, είναι ένα από τα τρία βασικά μακροθρεπτικά συστατικά των φυτών και εφαρμόζονται σε σχετικά μεγάλες ποσότητες στις εδαφικές καλλιέργειες. Η απουσία ή η χαμηλή διαθεσιμότητα ανθρακικού καλίου οδηγεί σε θάνατο του φυτού ή σε κακή ανάπτυξη που γενικά συνοδεύεται από ορατά συμπτώματα ανεπάρκειας.

Ορισμένα ειδικά συμπτώματα ανεπαρκούς σοδειάς που σχετίζονται με το ανθρακικό κάλιο:

 Σιτηρά όπως το καλαμπόκι, το σόργο και τα σιτηρά σε μικρούς κόκκους έχουν αδύναμους μίσχους που συνοδεύονται από μειωμένο μέγεθος κόκκων και μειωμένη απόδοση.
 Τα φύλλα βάμβακος αποκτούν κοκκινωπό-καφέ χρώμα, φαίνονται καμένα, αρχικά γίνονται χάλκινα και στη συνέχεια μαύρα, και τελικά πέφτουν. Γενικά, οι κάψες του βάμβακος περιέχουν κόμπους, με αποτέλεσμα την χαμηλής ποιότητας ίνα και την κακή απόδοση.
 Οι ντομάτες παρουσιάζουν άνιση ωρίμανση καρπού, κακή υφή και μαλακό καρπό.
 Το δέρμα των πυρηνόκαρπων είναι παραμορφωμένο. Ο καρπός τους είναι μικρός και κακής ποιότητας.
 Η απόδοση της χορτονομής είναι χαμηλή, και η ποιότητά της κακή.

Η Haifa καλύπτει το 30% περίπου της παγκόσμιας ζήτησης σε λιπάσματα Νιτρικού Καλίου. Οι αγρότες ανακάλυψαν τη λιπαντική δύναμη των μετάλλων εκατοντάδες χρόνια πριν, αλλά η βιομηχανική παραγωγή προϊόντων λιπασμάτων κατέστησε τελικά προσβάσιμα και οικονομικά προσιτά αυτά τα πλεονεκτήματα. Η Haifa είναι πρωτοπόρος στη χημική βιομηχανία γεωργικών λύσεων για τον έλεγχο των καλλιεργειών - λαχανικά, μεγάλες καλλιέργειες, οπωρώνες, καλλωπιστικά φυτά, τύρφη και δασοκομία.

Η χρήση λιπασμάτων απαιτεί αλλαγές στη μεθοδολογία, την τακτική και τις παραδόσεις που οδηγούν τη γεωργία εδώ και αιώνες και χιλιετίες. Η Haifa επιδρά σε αυτό το συντηρητικό και παραδοσιακό επάγγελμα διαδίδοντας τη γνώση. Στην πραγματικότητα, η Haifa έχει καταστεί μια πηγή γεωργικής γνώσης, δεδομένων και εμπειρίας για εκατομμύρια αγροτών και γεωπόνων σε όλο τον κόσμο. Το 2011 Χάιφα μετέφερε τη γνώση στο Διαδίκτυο προσφέροντάς την σε όλους δωρεάν και δημιουργώντας ένα επαγγελματικό δίκτυο, όπου οι άνθρωποι του αγροτικού τομέα από όλο τον κόσμο μπορούν να μοιράζονται τις γνώσεις και την εμπειρία τους.

Παραπομπές

Εξωτερικοί σύνδεσμοι 
 Επίσημη ιστοσελίδα
 Haifa Chemicals info - BDIcode 
 Company Overview - Businessweek

Επιχειρήσεις
Λιπάσματα